Bušmanid

Bušmanid ehk sanid on sani keeli kõnelevad rahvad Lõuna-Aafrikas.

Sanide asualad on Botswanas, Namiibias, Angolas, Sambias, Zimbabwes, Lesothos ja Lõuna-Aafrika Vabariigis. Sanide koguarvu hinnatakse umbes sajale tuhandele, neist üle poole elab Botswanas.

Bušmanid on traditsiooniliselt olnud poolrändava eluviisiga kütid-korilased. 20. sajandil läksid nad valitsuse moderniseerimisprogrammide tõttu üle põllupidamisele.

Bušmanid on olnud tähtsaks uurimisobjektiks antropoloogidele ja geneetikutele.

Aafrika rahvad